ග්‍රෑන්ඩ්පාස් මහවත්ත ප්‍රදේශයේ අද (20) පොලිස් විශේෂ කාර්ය බලකාය සිදුකළ මෙහෙයුමකදී රුපියල් ලක්ෂ 03කට ආසන්න වටිනාකමක් ඇති කේරල ගංජා ප්‍රමාණයක් සමඟ සැකකරුවෙකු සහ සැකකරියෙකු අත්අඩංගුවට ගෙන තිබෙනවා.එසේ අත්අඩංගුවට ගත් පසු ඔවුන් නිදහස් කරන ලෙස ඉල්ලා රු ලක්ෂ 04ක අල්ලසක් ලබාදීමට තැත්කළ තවත් පුද්ගලයෙකුද අත්අඩංගුවට ගැනුනා.මෙලෙස අත්අඩංගුවට ගෙන ඇත්තේ ග්‍රෑන්ඩ්පාස් සහ පෙතියාගොඩ ප්‍රදේශවල පදිංචි පුද්ගලයන් බවයි අප වාර්තාකරු සඳහන් කළේ.සැකකරුවන් ග්‍රෑන්ඩ්පාස් පොලිසිය වෙත භාර දී ඇති අතර පොලිසිය විසින් ඔවුන් අධිකරණයට ඉදිරිපත් කිරීමට නියමිතයි.පළමුව 25 හැවිරිදි කාන්තාව හසුකරගෙන ඇති අතර ඇය පවසා ඇත්තේ තමන් රු 1800ක දෛනික වැටුපකට ගංජා අලෙවි කරන බවයි.ඇය සතුව ගංජා ග්‍රෑම් දෙකහමාරක පැකට් 3ක් තිබු අතර ප්‍රශ්න කිරීමේ දී තවත් සැකකරුවකු පිළිබඳව සඳහන් කළා.ඔහුගේ නිවාස සෝදිසි කර ඔහුව අත්අඩංගුවට ගැනීමට තැත් කිරීමේ දී පැන යාමට උත්සහ කලත් එය වැළකුණේ මහවත්ත ම වට කර තිබු නිසයි.ඔහු සතුව ගංජා කිලෝ ග්‍රෑම් දෙකහමාරක් තිබු බව සඳහන්.මොවුන් අත්අඩංගුවට ගෙන සිටින විට අවුරුදු 21ක තරුණයෙකු පැමිණ රු ලක්ෂ 4ක් ලබා දී සැකකරුවන් නිදහස් කරන්නැයි ඉල්ලා අවශ්‍ය නම් තව මුදල් දිය හැකි බව පවසා තිබෙනවා.පසුව පොලිස් විශේෂ කාර්ය බලකාය අල්ලස් දීමට පැමිණි  එම පුද්ගලයා ද අත්අඩංගුවට ගත් බවයි වාර්තා වන්නේ.